open-index/open-wikipedia-markdown huggingface dataset:
খিলা গোপীমোহন শিক্ষা সদন

**খিলা গোপীমোহন শিক্ষা সদন** পশ্চিমবঙ্গের হাওড়া জেলার উদয়নারায়ণপুর ব্লকের একটি উল্লেখযোগ্য শিক্ষা প্রতিষ্ঠান। ১৯৪৮ সালে বাঙালি উদ্যোগপতি আলামোহন দাশ এই স্কুলটি প্রতিষ্ঠিত করেন।
১৯৪৮ সালে বিদ্যালয়টির প্রতিষ্ঠার পর থেকে এটি এই অঞ্চলের অন্যতম সেরা স্কুল হিসেবে আত্মপ্রকাশ করে। অনেক বিশিষ্ট ব্যক্তি এই স্কুলে তার শিক্ষাজীবন অতিবাহিত করেছেন। স্বাধীনতা সময় থেকে এখন পর্যন্ত 'গোপীমোহন শিক্ষা সদন' অনন্য আবেদন ও পরিচয়ের অধিকারী। হাওড়া জেলার হাওড়া - উদয়নারায়ণপুর সড়কের পাশে খিলা অঞ্চলে অবস্থিত। স্কুলটি প্রভাতী ও দিবা এই দুই শাখায় বিভক্ত। স্কুলটিতে প্রথম থেকে দাদ্বশ শ্রেণী পর্যন্ত শিক্ষা দেয়া হয়। মাধ্যমিক ও উচ্চ মাধ্যমিক পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে হাওড়া জেলার অন্যতম শ্রেষ্ঠ স্থান অধিকার করেছে এবং হাওড়া জেলাতে স্কুলটির ফলাফল, আভিজাত্য ও সাংস্কৃতিক কার্যাবলির অনবদ্য সুনাম রয়েছে। স্কুলটিতে প্রায় ১৫০০ শিক্ষার্থী পঠন পাঠন করে।

## বর্তমান অবস্থা
প্রাথমিকভাবে এই স্কুলটি পশ্চিমবঙ্গ বিদ্যালয় শিক্ষা দপ্তরের অধীনে নিয়ন্ত্রিত। এই বিদ্যালয়ে দুটি শিফট ছিল। কিন্তু ১৯১৩ সাল থেকে প্রাথমিক স্কুলটি বিভক্ত হয়। বর্তমানে স্কুলটিতে প্রথম থেকে চতুর্থ শ্রেণী পর্যন্ত এবং পঞ্চম থেকে দাদ্বশ শ্রেণী পর্যন্ত পড়ানো হয়। পঞ্চম থেকে দাদ্বশ শ্রেণী পর্যন্ত প্রত্যেক শ্রেণীতে দুইটি,তিনটি শাখা বিদ্যমান। বর্তমানে স্কুলটিতে প্রায় ১৫০০ শিক্ষার্থী এবং ৪৫ জন শিক্ষক-শিক্ষিকা রয়েছেন।

## শিক্ষা খরচ
বিদ্যালয়ের বেতন পশ্চিমবঙ্গ সরকার প্রদান করে থাকে। ছাত্র, ছাত্রীদের কাছ থেকে সাধারনত উন্নয়ন ফি বার্ষিক হিসাবে নেয়া হয়। এছাড়া কম্পিউটার শিক্ষা ও বৈদ্যুতের জন্য বাড়তি টাকা প্রদান করতে হয়। উল্লেখ্য একটি প্রশিক্ষণ কেন্দ্র চালু করা হয়েছে তাতে সমস্ত ধরনের প্রশিক্ষণ দেওয়া হয়।

## ইউনিফর্ম
স্কুলের ইউনিফর্ম হল সাদা শার্ট, নীল প্যান্ট ও কালো জুতো। এছাড়া শীতকালে নীল রঙের সোয়েটারও ইউনিফর্মের অন্তর্ভুক্ত। শার্টে বিদ্যালয়ের মনোগ্রাম সংবলিত ব্যাজ থাকে।

## ফলাফল
## ভর্তি
সাধারণত শিক্ষার্থীরা পঞ্চম শ্রেণীতে ভর্তি হওয়ার সুযোগ লাভ করে। অত্যন্ত প্রতিযোগিতামূলক ভর্তি পরীক্ষার মধ্য দিয়ে যোগ্য ছাত্রদের নির্বাচিত করা হয়। ভর্তি পরীক্ষায় সহস্রাধিক শিক্ষার্থী অংশগ্রহণ করে। এই ভর্তি পরীক্ষা ডিসেম্বর মাসে অনুষ্ঠিত হয়।

## শিক্ষা সুবিধাসমূহ
এই বিদ্যালয়ে বিজ্ঞানাগার, একটি লাইব্রেরী, একটি কম্পিউটার ল্যাবরেটরি, একটি কর্মশালা কক্ষ রয়েছে। পদার্থবিদ্যা, রসায়ন ও জীববিদ্যার প্রায়োগিক পাঠসমূহ সাধারণত বিজ্ঞানাগারে পড়ানো হয়। বিদ্যালয়ে একটি ঘাট বাঁধানো পুকুর রয়েছে। বিদ্যালয়ের নিচে একটি মঞ্চ আছে যেখানে সভা, সাংস্কৃতিক উৎসব আয়োজিত হয় এবং প্রতি বছর ক্রীড়া প্রতিযোগিতার আয়োজন করা হয়।

## সহশিক্ষা কর্মসূচী
খেলাধুলা (ভলিবল,খোখো, অ্যাথলেটিক্স,ক্রিকেট ও ফুটবল), সাংস্কৃতিক অনুষ্ঠান, বার্ষিক উৎসব ও ভাষা প্রতিযোগ, বিজ্ঞান মেলা ইত্যাদি অনুষ্ঠিত হয়।

## বিশিষ্ট প্রাক্তনী
## তথ্যসূত্র

বিষয়শ্রেণী:হাওড়া জেলার বিদ্যালয়
বিষয়শ্রেণী:১৯৪৮-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গ সরকারের উচ্চ বিদ্যালয়
বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান
ঘিলাছড়ি ইউনিয়ন

**ঘিলাছড়ি ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* ঘিলাছড়ি ইউনিয়ন, নানিয়ারচর; (রাঙ্গামাটি জেলা)
* ঘিলাছড়ি ইউনিয়ন, রাজস্থলী; (রাঙ্গামাটি জেলা)
খোস্ত ওয়া ফেরাং জেলা

**খোস্ত ওয়া ফেরাং** আফগানিস্তানের পূর্বাঞ্চলীয় এলাকা বাগলান প্রদেশের হিন্দু কুশ পর্বতমালায় অবস্থিত একটি জেলা। এটি খোস্ত ওয়া ফেরাং এর রাজধানী শহর। ২০১১-২০১২ সালে জেলাটির আনুমানিক জনসংখ্যা প্রায় ৬০৩০০ ছিল বলে ধারণা করা হয়, যেখানে জাতিগতভাবে মোট জনসংখ্যার ৯০% লোক তাজিক এবং ১০% হাজারা বসবাস করে থাকে।

জেলা পরিলেখ:
* স্বাস্থ্যসেবা: ১টি ক্লিনিক
* আয়ের উৎস: কৃষিক্ষেত্র (৫০%), পশুপালন (২০%), উদ্যানপালন (২০%), ব্যবসা (৪%)
* স্কুলসমূহ: ১০টি ঘরোয়াভিত্তিক, ১টি প্রাথমিক এবং ৩টি উচ্চ মাধ্যমিক।

## তথ্যসূত্র

## বহিঃসংযোগ
* Map of Settlements United Nations, AIMS, May 2002

বিষয়শ্রেণী:বাগলান প্রদেশের জেলা
খাজা হিযরান জেলা

**খাজা হিযরান** আফগানিস্তানের বাগলান প্রদেশে অবস্থিত অন্যতম একটি জেলা। ২০০৫ সালে আন্দারব জেলা এর একটি অংশ হিসেবে জেলাটি গঠন করা হয়েছিল। ইতোমধ্যে জেলাটির নাম পরিবর্তন করা হয়েছে এবং এটির নতুন নাম রাখা হয়েছে **জলগা**। এখানে প্রায় ২৩,০০০ এর মত জনসংখ্যা রয়েছে (যেখানে ৫২% পুরুষ এবং ৪৮% নারী রয়েছে), এবং এখানকার প্রধান গ্রাম হচ্ছে পন্সিরি।

## তথ্যসূত্র

## বহিঃসংযোগ
* Map of Settlements United Nations, AIMS, May 2002

বিষয়শ্রেণী:বাগলান প্রদেশের জেলা
মোহাম্মদ আবদুল্লাহ (রাজনীতিবিদ)

**আলহাজ্ব মোহাম্মদ আবদুল্লাহ আল-মামুন**  হলেন বাংলাদেশের একজন রাজনীতিবিদ ও লক্ষ্মীপুর-৪ আসনের সাবেক জাতীয় সংসদ সদস্য। তিনি ২০১৪ সালের ৫ জানুয়ারি দশম জাতীয় সংসদ নির্বাচনে সংসদ সদস্য হিসাবে নির্বাচিত হন। ৭ জানুয়ারি ২০২৪ তারিখে অনুষ্ঠিত দ্বাদশ জাতীয় সংসদ নির্বাচনে তিনি দ্বিতীয় বারের মতো সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## প্রাথমিক জীবন
মোঃ আবদুল্লাহ তৎকালীন নোয়াখালির লক্ষ্মীপুরের রামগতিতে জন্মগ্রহণ করেন।

## আরও দেখুন
* দশম জাতীয় সংসদ নির্বাচন, ২০১৪
* বাংলাদেশের জাতীয় সংসদের সদস্যদের তালিকা

## তথ্যসূত্র

## বহিঃসংযোগ
* মাননীয় সংসদ সদস্য মোঃ আবদুল্লাহ  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:লক্ষ্মীপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
স্যামুয়েল গোল্ডউইন জুনিয়র

**স্যামুয়েল জন গোল্ডউইন জুনিয়র** (ইংরেজি: Samuel John Goldwyn Jr.; ৭ই সেপ্টেম্বর, ১৯২৬ - ৯ই জানুয়ারি, ২০১৫) ছিলেন একজন মার্কিন চলচ্চিত্র প্রযোজক। তিনি চলচ্চিত্র প্রযোজক স্যামুয়েল গোল্ডউইন এবং অভিনেত্রী ফ্রান্সেস হাওয়ার্ডের পুত্র। অভিনেতা টনি গোল্ডউইন ও স্টুডিও নির্বাহী জন গোল্ডউইন তার পুত্র। তিনি চলচ্চিত্র প্রযোজনা কোম্পানি ফরমোজা প্রডাকশন্স, দি স্যামুয়েল গোল্ডউইন কোম্পানি এবং স্যামুয়েল গোল্ডউইন ফিল্মস প্রতিষ্ঠাতা।

## জীবনী
### প্রারম্ভিক জীবন
স্যামুয়েল জন গোল্ডউইন জুনিয়র ১৯২৬ সালের ৭ই সেপ্টেম্বর ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা স্যামুয়েল গোল্ডউইন (১৮৭৯-১৯৭৪) ছিলেন হলিউড চলচ্চিত্রের অগ্রদূত ও মিডিয়া মুঘল, এবং মাতা ফ্রান্সেস হাওয়ার্ড ছিলেন একজন অভিনেত্রী। তিনি কলোরাডোর ফাউন্টেন ভ্যালি স্কুলে পড়াশুনা করেন এবং পরবর্তীতে ভার্জিনিয়া বিশ্ববিদ্যালয় থেকে উচ্চতর শিক্ষা লাভ করেন।

### কর্মজীবন
দ্বিতীয় বিশ্বযুদ্ধে মার্কিন যুক্তরাষ্ট্রের সেনাবাহিনীতে কাজ করার পর তিনি লন্ডনে মঞ্চ প্রযোজক হিসেবে এবং নিউ ইয়র্কের এডওয়ার্ড আর. মুরোর অধীনে সিবিএসে কাজ করেন। তিনি পরবর্তীতে তার পিতার পদাঙ্ক অনুসরণ করে চলচ্চিত্র প্রযোজনা কোম্পানি ফরমোজা প্রডাকশন্স, দি স্যামুয়েল গোল্ডউইন কোম্পানি এবং স্যামুয়েল গোল্ডউইন ফিল্মস প্রতিষ্ঠা করেন।

### ব্যক্তিগত জীবন
১৯৫০ সালে গোল্ডউইন জেনিফার হাওয়ার্ডকে (১৯২৫-১৯৯৩) বিয়ে করেন। হাওয়ার্ড ছিলেন একজন অভিনেত্রী এবং প্রখ্যাত লেখক ও চিত্রনাট্যকার সিডনি হাওয়ার্ডের কন্যা। তাদের চার সন্তান জন্মগ্রহণ করে, তাদের মধ্যে রয়েছে স্টুডিও নির্বাহী জন, ফ্রান্সিস, অভিনেতা টনি ও ক্যাথরিন। ১৯৬৮ সালে তাদের বিবাহবিচ্ছেদ হয়। গোল্ডউইন ১৯৬৯ সালে পেগি এলিয়টকে বিয়ে করেন। এই দম্পতির দুই সন্তান জন্মগ্রহণ করে, তারা হলেন পুত্র পিটার এবং কন্যা এলিজাবেথ। ২০০৫ সালে তাদের বিবাহবিচ্ছেদ হয়। ২০১০ সালে তিনি প্যাট্রিশিয়া স্ট্রনকে বিয়ে করেন।

### মৃত্যু
গোল্ডউইন ২০১৫ সালের ৯ই জানুয়ারি কনজেস্টিভ হার্ট ফেইলারে আক্রান্ত হয়ে ক্যালিফোর্নিয়ার লস অ্যাঞ্জেলেসের সিডার্স-সিনাই মেডিক্যাল সেন্টারে মৃত্যুবরণ করেন। মৃত্যুকালে তার বয়স হয়েছিল ৮৮ বছর।

## তথ্যসূত্র

## বহিঃসংযোগ
* 

বিষয়শ্রেণী:১৯২৬-এ জন্ম
বিষয়শ্রেণী:২০১৫-এ মৃত্যু

বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:ভার্জিনিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন চলচ্চিত্র স্টুডিও নির্বাহী
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:লস অ্যাঞ্জেলেসের ব্যবসায়ী
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:অঙ্গ ব্যর্থতায় মৃত্যু
এ. কে. এম. শাহজাহান কামাল

**এ. কে. এম. শাহজাহান কামাল** (১ জানুয়ারি ১৯৫০ - ৩০ সেপ্টেম্বর ২০২৩) ছিলেন বাংলাদেশের একজন রাজনীতিবিদ, মুক্তিযোদ্ধা ও ব্যবসায়ী। তিনি তৎকালীন নোয়াখালী-১১ ও লক্ষ্মীপুর-৩ আসনের সংসদ সদস্য ছিলেন। শেখ হাসিনার তৃতীয় মন্ত্রিসভায় তিনি বেসামরিক বিমান পরিবহন ও পর্যটন মন্ত্রী হিসেবে দায়িত্ব পালন করেন। তিনি আওয়ামী লীগের কেন্দ্রীয় কমিটির সদস্য ছিলেন।

## প্রাথমিক জীবন
এ. কে. এম. শাহজাহান কামাল ১ জানুয়ারি ১৯৫০ সালে তৎকালীন পূর্ব পাকিস্তানের লক্ষ্মীপুর পৌরসভার আটিয়াতলীতে জন্মগ্রহণ করেন। তার পিতার নাম ফরিদ আহমেদ এবং মাতা মাছুমা খাতুন। তার স্ত্রীর নাম ফেরদৌসি কামাল। এই দম্পতীর এক পুত্র ও তিন কন্যা।

তার ছোট ভাই ঢাকা বিশ্ববিদ্যালয়ের উপাচার্য এ এস এম মাকসুদ কামাল।

## শিক্ষাজীবন
শাহজাহান কামাল ১৯৬৩ সালে তৎকালীন লক্ষ্মীপুর মডেল হাইস্কুল (বর্তমানে লক্ষ্মীপুর আদর্শ সামাদ সরকারি উচ্চ বিদ্যালয়) থেকে এসএসসি, চৌমুহনী সরকারী সালেহ আহমেদ (এস.এ) কলেজ থেকে ১৯৬৫ সালে এইচএসসি পাস করেন এবং একই কলেজ থেকে বিএ ডিগ্রি অর্জন করেন। তারপর তিনি ঢাকা বিশ্ববিদ্যায়ে এম এ শ্রেনীতে এবং আইন বিভাগেও ভর্তি হন।

## কর্মজীবন
শাহজাহান কামাল ২০০৯ সালে জনতা ব্যাংকের পরিচালনা পর্ষদের সদস্য হিসেবে দায়িত্ব পালন করেন।

### রাজনৈতিক জীবন
শাহজাহান কামাল ঢাকা বিশ্ববিদ্যালয়ে অধ্যয়নকালে ১৯৬৬ সালের ৬ দফা ও ১৯৬৯ এর গণঅভ্যুত্থানে সক্রিয় অংশগ্রহণ করেন। এসময় আগরতলা ষড়যন্ত্র মামলা থেকে শেখ মুজিবুর রহমানের মুক্তির দাবিতে রাজপথের আন্দোলনে সক্রিয় ভূমিকা রাখেন।

১৯৭২ সালে লক্ষ্মীপুর আওয়ামী লীগের সাধারণ সম্পাদক নির্বাচিত হন।

১৯৭৩ সালের প্রথম জাতীয় সংসদ নির্বাচনে তিনি তৎকালীন নোয়াখালী-১১ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হন।

১৯৮৫ সালে লক্ষ্মীপুর জেলা আওয়ামী লীগের সভাপতি মনোনীত হন।

২০১১ সালে তিনি লক্ষ্মীপুর জেলা পরিষদের প্রশাসক হিসেবে দায়িত্ব পালন করেন।

২০১৪ সালের দশম জাতীয় সংসদ নির্বাচনে তিনি লক্ষ্মীপুর-৩ আসন থেকে বাংলাদেশ আওয়ামী লীগের প্রার্থী হিসেবে বিনা প্রতিদ্বন্দিতায় সংসদ সদস্য মনোনীত হন।

৩ জানুয়ারি ২০১৮ সালে তিনি বেসামরিক বিমান ও পর্যটন মন্ত্রণালয়ের দায়িত্ব পান এবং ৮ জানুয়ারি ২০১৯ পর্যন্ত এ দায়িত্ব পালন করেন।

২০১৮ সালের একাদশ জাতীয় সংসদ নির্বাচনে তিনি লক্ষ্মীপুর-৩ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হন। এই সংসদে তিনি মুক্তিযুদ্ধ বিষয়ক মন্ত্রণালয় সম্পর্কিত সংসদীয় স্থায়ী কমিটি এবং সরকারি প্রতিশ্রুতি সম্পর্কিত কমিটির সদস্য হিসেবে দায়িত্ব পালন করন।

আওয়ামী লীগের কেন্দ্রীয় কমিটির সদস্য হিসেবে দায়িত্ব পালন করেন।

## মৃত্যু
এ. কে. এম. শাহজাহান কামাল ৩০ সেপ্টেম্বর ২০২৩ রাত ৩.১৯ মিনিটে ঢাকার এভারকেয়ার হাসপাতালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:বাংলাদেশী মুসলিম
বিষয়শ্রেণী:লক্ষ্মীপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রথম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশের বেসামরিক বিমান পরিবহন ও পর্যটন মন্ত্রী
বিষয়শ্রেণী:শেখ হাসিনার তৃতীয় মন্ত্রিসভার সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:লক্ষ্মীপুর আদর্শ সামাদ সরকারি উচ্চ বিদ্যালয়ের প্রাক্তন শিক্ষার্থী
স্থান বীজ

**"স্থান বীজ"** (ইংরেজি: Space Seed) আমেরিকান বিজ্ঞান কথাসাহিত্য টেলিভিশন সিরিজ স্টার ট্রেক এর একটি পর্ব। এটি প্রথম সিজনের ২২ তম পর্বের এবং প্রথমটি এনবিসি দ্বারা ১৯৬৭ সালের ফেব্রুয়ারি ১৬ তারিখে প্রচার করা হয়েছিল। "স্পেস সিড" জিন এল কুন এবং কেরী উইলবার দ্বারা লিখিত এবং মার্ক ড্যানিয়েল পরিচালিত। ২৩ তম শতাব্দীতে বসান, সিরিজটি ক্যাপ্টেন জেমস টি.কার্ক (উইলিয়াম শ্যাটারের) এবং স্টার্ফলিট স্টারশিপ ইউএসএস এন্টারপ্রাইজের বহিরাগত ক্রু। পর্বের মধ্যে, এন্টারপ্রাইজ ত্রুটি পৃথিবীর অতীত থেকে নির্বাচকমুখী সুপ্রভুত মানুষকে ধারণ করে ঘুমের মধ্যে একটি জাহাজ সম্মুখীন হয়। তাদের নেতা, খান নুনইন সিং (রিকার্ডো মন্টালবাণ), এন্টারপ্রাইজ নিয়ন্ত্রণের চেষ্টা করছেন। এই পর্বটি এছাড়াও অতিথি তারকা মাদলিন রহু (Rhue) হিসাবে লেফটেন্যান্ট মারলা ম্যাকগিভার, যারা রোম্যান্টিকভাবে জড়িত হয়ে ওঠে।

উইলবার একটি ভিন্ন সিরিজ, ক্যাপ্টেন ভিডিও এবং তার ভিডিও রেন্জার্সের জন্য সাধারণ চক্রান্তের কথা ভাবাচ্ছে, যা প্রাচীন গ্রিসের মানুষকে ক্রায়োজেনিক সাসপেনশন এবং পুনরুজ্জীবিত করে রাখা হয়েছে। প্রযোজক বব জাস্টম্যান অনুভব করেন যে প্রফেশনাল সময়কালে স্ক্রিপ্টটি অনেকবার পরিবর্তিত হয়েছিল কারণ এটি চলচ্চিত্রের জন্য অত্যন্ত ব্যয়বহুল হবে। অবশেষে জিন এল কুন এবং সিরিজ স্রষ্টা জিন রোদ্দেনবেরি  পরিবর্তন করে। এই পুনর্বিবেচনাগুলির মধ্যে রয়েছে পর্বের শেষে অপরাধীদের অলৌকিক ঘটনা এবং একটি নর্ডিক চরিত্রের প্রাথমিক খলনায়ক একটি শিখের পরিবর্তন। রোদ্দেনবেরি "স্পেস সিড" এর জন্য প্রাথমিক লেখার ক্রেডিট দাবি করার প্রচেষ্টা করে, আমেরিকার রাইটারস গিল্ড দ্বারা প্রত্যাখ্যাত একটি অনুরোধ।

মন্টালবার্ন ছিলেন কাস্টিং ডিরেক্টরের প্রথম পছন্দ খান এবং ভূমিকাটিকে "বিস্ময়কর" বলে বর্ণনা করেছিলেন। একটি সস্তা বোতল পর্বের হিসাবে পরিকল্পনা করা সত্ত্বেও, স্টারশিপ মিনিয়েচার ব্যবহার করে বিশেষ সেট এবং শট, নাইলে এই পর্বটি বাজেটের উপর যেতে হত। প্রথম ব্রডকাস্টে ১৩.১২ মিলিয়ন দর্শকদের সাথে প্রথম অর্ধ ঘণ্টা সময়সীমার মধ্যে এই পর্বের দ্বিতীয় স্থানটি অনুষ্ঠিত হয়, কিন্তু দ্বিতীয়ার্ধের সময় এটি তৃতীয় স্থানে চলে যায়। "স্পেস সিড" সিনাফান্তটিক, আইজিএন, এবং অন্যান্য প্রকাশনা দ্বারা সিরিজের সেরা পর্বগুলির একটি নামকরণ করা হয়েছে। ১৯৮২ সালের চলচ্চিত্র "স্টার ট্রেক ২": খুনের কাহিনী এই পর্বের একটি সিকেল হিসাবে কাজ করে। পর্বের প্লট উপাদান এবং খ্যাতনামা খাঁকেও ২০১৩ সালের চলচ্চিত্র স্টার ট্রেক ইনটোর ডার্কনেসে ব্যবহার করা হয়েছিল এবং এটির রেফারেন্সগুলি "স্টার ট্রেক" পর্বের মধ্যে প্রদর্শিত হয়েছে: এন্টারপ্রাইজ

## তথ্যসূত্র
নবকুমার বসু

থাম্ব|নবকুমার বসু
**নবকুমার বসু** (১০ ডিসেম্বর, ১৯৪৯) - জীবনধর্মী গল্প উপন্যাস রচনায় অগ্রণী লেখক নবকুমার বসু প্রবাসী বাঙালি এবং চিকিৎসক। তিনি বিখ্যাত সাহিত্যিক সমরেশ বসুর পুত্র।

## ব্যক্তিগত জীবন
অভাবের মধ্যে তাঁর বাল্যকাল কাটে আতপুর ও নৈহাটিতে। নৈহাটি বয়েজ স্কুল ও ভাটপাড়া বয়েজ স্কুলে পড়াশোনা করেন - কৃতি ছাত্র ছিলেন। পড়াশোনার পাশাপাশি ব্যাডমিন্টন,  ভলিবল খেলতেন, ভালো গান যেমন করেন তেমনই তবলা, খোল , মৃদঙ্গ, মাউথ অরগ্যান বাজাতে পারেন। মাউথ অরগ্যান শিখেছিলেন মা গৌরী বসুর কাছে। তিনি সুগায়িকা ছিলেন। ন্যাশানাল মেডিকেল থেকে স্নাতক এবং কলকাতা বিশ্ববিদ্যালয় থেকে সার্জারিতে স্নাতকোত্তর এবং সিনিয়র হসপিটাল প্র্যাক্টিশনার হিসাবে বিশেষজ্ঞ চিকিৎসক। ১৯৭২-এ বিয়ে করেন স্ত্রীরোগ বিশেষজ্ঞ রাখী বসুকে। ১৯৯৩ সালে নবকুমার বসু ইংল্যান্ডে প্রবাসী হন। দুই পুত্র সন্তান ডাক্তার। বড় ছেলে শমীক বসু ইংরেজিতে সাহিত্য চর্চা করেন। ছোট ছেলে প্রতীক বসু ভালো গান করেন। নবকুমার বসু অনেক রকম এবং খুব ভালো রান্নাও করেন। তাঁর রান্না খেয়ে সুনীল গঙ্গোপাধ্যায় মজা করে তাঁর নাম রেখেছিলেন 'নবঠাকুর'। [1]

## সাহিত্যকর্ম
১৯৭৭ খ্রিষ্টাব্দে তার লেখা ছোটগল্প দেশ পত্রিকায় প্রকাশিত হয়। তার পিতা সমরেশ বসু এবং মাতা গৌরী বসুর জীবনের উপর ভিত্তি করে তার 'চিরসখা' উপন্যাসটি দেশ পত্রিকায় প্রকাশিত হয়েছিল। দু'শর ওপর ছোট-বড় গল্প, চল্লিশটির বেশী উপন্যাস ছাড়াও অজস্র প্রবন্ধ নিবন্ধ লেখা আছে। কিশোর কাহিনি, রহস্য উপন্যাস লিখেছেন। সাহিত্য চর্চার জন্য আমন্ত্রিত হয়ে আমেরিকা, অস্ট্রেলিয়া সহ বহু দেশ ভ্রমণ করেছেন। ২০১৫ এ আমেরিকার হিউস্টন শহরে 'সেরা বাঙালি'র শিরোপা দেওয়া হয়। ২০১৯ এ তাঁর "শ্রীময়ী মা" উপন্যাসের ওড়িয়া অনুবাদ সাহিত্য অ্যাকাডেমি পুরস্কার পায়। ২০২১-এ ইংল্যান্ডের UKBC সংস্থা সাহিত্য চর্চার জন্য Lifetime Achievement এর পুরস্কার দেয়। তাঁর লেখা একাধিক রচনা কখনো নাটক, কখনো শ্রুতিনাটক হিসাবে অভিনীত হয়েছে।

## প্রকাশিত বই

## তথ্যসূত্র

## বহিঃসংযোগ
চির বৈচিত্র্যময় সমরেশ

বিষয়শ্রেণী:১৯৪৯-এ জন্ম
বিষয়শ্রেণী:বাঙালি ঔপন্যাসিক
বিষয়শ্রেণী:বাঙালি ছোটগল্পকার
বিষয়শ্রেণী:বাঙালি লেখক
ট্রেলার

থাম্ব|''টুয়েলভ অ্যাংরি মেন'' (১৯৫৭) চলচ্চিত্রটির বিজ্ঞাপনচিত্র
চলচ্চিত্র, টেলিভিশন অনুষ্ঠান বা বেতার অনুষ্ঠানের **বিজ্ঞাপনচিত্র** বলতে অদূর ভবিষ্যতে মুক্তি পাবে বা প্রদর্শিত হবে, এমন কোনও চলচ্চিত্র, টেলিভিশন অনুষ্ঠান বা বেতার অনুষ্ঠানের জন্য আগাম প্রচারণামূলক ও সেটির সম্পর্কে আকর্ষণ সৃষ্টি করার উদ্দেশ্যে এক ধরনের বিশেষ বিজ্ঞাপনচিত্র (অত্যন্ত স্বল্পদৈর্ঘ্যের একখণ্ড ভিডিওচিত্র), যা ঐ চলচ্চিত্র, টেলিভিশন অনুষ্ঠান বা বেতার অনুষ্ঠানের থেকে নির্বাচিত বিভিন্ন ছোট ছোট কয়েক সেকেন্ডের দৃশ্যখণ্ড (বা শ্রাব্যখণ্ড) নির্দিষ্ট বিন্যাসে জোড়া লাগিয়ে প্রস্তুত করা হয়। একে ইংরেজি ভাষায় "ট্রেইলার" (Trailer) বলা হয়। চলচ্চিত্রের বিজ্ঞাপনচিত্রের মাধ্যমে দর্শক ঐ চলচ্চিত্র, টেলিভিশন অনুষ্ঠান বা বেতার অনুষ্ঠান সম্পর্কে আংশিক বা পুরোপুরি ধারণা লাভ করতে পারে। দর্শকদেরকে অনুষ্ঠানটি দেখতে আকৃষ্ট করার উদ্দেশ্যে এই বিজ্ঞাপনচিত্রে কারিগরি দক্ষতা এবং সৃজনশীলতা প্রয়োগ করা হয়।

ইংরেজিতে "ট্রেইলার" বলতে এমন কিছুকে বোঝায়, যা অন্য কিছুকে অনুসরণ করে। শুরুর দিকে প্রেক্ষাগৃহে একটি চলচ্চিত্র প্রদর্শনী শেষ হবার পরে ভবিষ্যতে মুক্তি পাবে, এমন অন্য একটি চলচ্চিত্রের একটি ছোট বিজ্ঞাপনচিত্র পর্দায় প্রদর্শন করা হত। এ কারণে এগুলিকে ইংরেজিতে "ট্রেইলার" বলা হত। তবে বর্তমানে চলচ্চিত্র প্রদর্শনের আগেই এগুলি পর্দায় দেখানো হয়।
 
চলচ্চিত্রের বিজ্ঞাপনচিত্র বর্তমানে ডিভিডি এবং ব্লু-রে ডিস্ক এর পাশাপাশি ইন্টারনেট এবং মোবাইল ফোনে জনপ্রিয়তা পেয়েছে। বাৎসরিক আন্তর্জালে দেখা ১ হাজার কোটি ভিডিওর মধ্যে চলচ্চিত্র ট্রেইলার এর অবস্থান ৩য়। ১ম এবং ২য় অবস্থান ধরে রেখেছে খবর এবং সাধারণ ব্যবহারকারীদের তৈরিকৃত ভিডিও। বর্তমানে টেলিভিশন অনুষ্ঠান, ভিডিও খেলা, বই এবং বিভিন্ন অনুষ্ঠান বা সঙ্গীত পরিবেশনা অনুষ্ঠানের বিজ্ঞাপন হিসেবেও বিজ্ঞাপনচিত্র বা ট্রেইলার ব্যবহৃত হয়ে থাকে।

## তথ্যসূত্র

বিষয়শ্রেণী:যোগাযোগমূলক নকশা প্রণয়ন
বিষয়শ্রেণী:চলচ্চিত্র ও ভিডিও পরিভাষা
বিষয়শ্রেণী:চলচ্চিত্রের বিজ্ঞাপন উপাদান
বিষয়শ্রেণী:বিপণন কৌশল
বিষয়শ্রেণী:বিজ্ঞাপনের কৌশল
বিষয়শ্রেণী:চিত্রলৈখিক নকশা প্রণয়ন
পুলি হিসার জেলা

**পুলি হিসার** অথবা **পুল-ই-হেসার** আফগানিস্তানের বাগলান প্রদেশের অবস্থিত একটি অন্যতম জেলা। ২০০৫ সালে এটি আন্দারব জেলার অংশ হিসেবে গঠন করা হয়েছিল।

## তথ্যসূত্র

## বহিঃসংযোগ
* Map of Settlements United Nations, AIMS, May 2002

বিষয়শ্রেণী:বাগলান প্রদেশের জেলা
অ্যাসাসিন'স ক্রিড অরিজিনস

**অ্যাসাসিন'স ক্রিড অরিজিনস** হলো ইউবিসফট মন্ট্রিয়ল কর্তৃক নির্মিত এবং ইউবিসফট কর্তৃক প্রকাশিত একটি অ্যাকশন-অ্যাডভেঞ্চার ভিডিও গেম। এটি অ্যাসাসিন'স ক্রিড মূল সিরিজের দশম গেম এবং ২০১৫ সালে প্রকাশিত অ্যাসাসিন'স ক্রিড সিন্ডিকেট এর উত্তরসূরী। গেমটি টলেমীয় যুগের (৪৯-৪৭ খ্রিস্টপূর্বাব্দ) শেষের দিকে প্রাচীন মিশরকে ঘিরে নির্মাণ করা হয়েছে এবং বাস্তবিক বিশ্বের ঘটনাগুলির রহস্য কাল্পনিক ইতিহাসের মাধ্যমে বর্ণনা করা হয়েছে গেমটিতে। গেমটিতে বহু শতাব্দির দীর্ঘ আস্যাসিনস ব্রাদারহুড এবং টেম্পলারদের অগ্রজ, অর্ডার অফ দ্যা এনসেন্টস দের মধ্যে দ্বন্দ্বের উৎস উদ্ঘাতন করা হয়েছে। এটি ২০১৭ সালের ২৭ শে অক্টোবর উইন্ডোজ, প্লেস্টেশন ৪, এবং এক্সবক্স ওয়ান এর  জন্য বিশ্বব্যাপী মুক্তি পায়।

## গেমপ্লে
অ্যাসাসিন'স ক্রিড অরিজিনস একটি থার্ড পারসন অ্যাকশন গেম যেখানে প্লেয়ারদের জন্য নির্দিষ্ট একটি লক্ষ্য ছুড়ে দেয়া হবে এবং সেখান থেকে প্লেয়ারা নতুন স্কিল, গল্প, চারপাশের পরিবেশ সম্পর্কে জানতে পারবে। এই গেমটিতে প্লেয়াররা অনেকগুলো হাতিয়ারের মাধ্যমে খেলতে পারবে, ঈগল চক্ষু নামের বিশেষ একটি দক্ষতার মাধ্যমে প্লেয়াররা শত্রু শনাক্ত করতে পারবে। আর অনেক রকম দক্ষতা রয়েছে গেমটিতে। প্লেয়াররা মুল বস ও শত্রুর সঙ্গে ফাইট করেও নিজেদের নতুন নতুন হাতিয়ার আনলক করতে পারবে। এছাড়াও এর মাধ্যমে মুল চরিত্রকেও (Main Character) আপগ্রেড করা যাবে।

.

## নকসা

### সেটিং
মুল চরিত্র হিসেবে গেমে রয়েছে Bayek Of Siwa এবং তার স্ত্রী Aya. তারা একসাথে কাজ করে জনগণ রক্ষার জন্য। এছাড়াও এই গেমটিতে মূল গল্প হিসেবে রয়েছে তাদের ছেলে। Bayek একজন Medjay (মিশরের রক্ষক) চরিত্রে এবং তার  স্ত্রী Aya মানুষদের সাথে যোগাযোগ রক্ষা করে তাদেরকে সাহায্য করার জন্য। 

### বিক্রয়
২০১৭ সালের নভেম্বরে, ইউবিউসফট প্রথম ১০ দিনে বিক্রির সংখ্যা ঘোষণা করে যা অ্যাসাসিন'স ক্রিড সিন্ডিকেট এর তুলনায় দ্বিগুন। এছাড়া আগের গেমগুলোর তুলনায় এটির ডিজিটাল কপি ৩৫% বেশি বিক্রি হয়েছে যেখানে অ্যাসাসিন'স ক্রিড সিন্ডিকেট এর ডিজিটাল কপি মাত্র ১২% বেশি বিক্রি হয়েছিল।

## নোট

## বহিঃসংযোগ

* 

বিষয়শ্রেণী:২০১৭-এর ভিডিও গেম
বিষয়শ্রেণী:অ্যাকশন-অ্যাডভেঞ্চার গেম
বিষয়শ্রেণী:কল্পকাহিনীতে প্রাচীন মিশর
বিষয়শ্রেণী:অ্যাসাসিন'স ক্রিড
বিষয়শ্রেণী:একক খেলোয়াড় ভিডিও গেম
বিষয়শ্রেণী:ইউবিসফট গেম
বিষয়শ্রেণী:উইন্ডোজ গেম
ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

তালিকাভিত্তিক অত্র নিবন্ধটি ওয়েস্ট ইন্ডিজের একদিনের আন্তর্জাতিক ক্রিকেটে অংশগ্রহণকারী খেলোয়াড়দেরকে ঘিরে রচিত হয়েছে। একদিনের আন্তর্জাতিক বা ওডিআই আন্তর্জাতিক ক্রিকেট কাউন্সিলের (আইসিসি) অনুমোদিত দুইটি প্রতিনিধিত্বমূলক দলের মধ্যকার আন্তর্জাতিক ক্রিকেট খেলাবিশেষ। ওডিআইয়ের সাথে টেস্ট খেলার যথেষ্ট পার্থক্য বিদ্যমান। ওডিআইয়ে প্রতিটি দলের জন্য নির্দিষ্টসংখ্যক ওভার সংখ্যা বরাদ্দ থাকে। দলগুলো মাত্র একবার ইনিংস খেলার সুযোগ পায়।

## নির্দেশিকা

## খেলোয়াড়
তালিকায় প্রত্যেক খেলোয়াড়ের প্রথম ওডিআই ক্যাপ প্রাপ্তি অনুযায়ী সাজানো হয়েছে। একই খেলায় একাধিক খেলোয়াড়ের প্রথম ওডিআই ক্যাপ প্রাপ্তিতে খেলোয়াড়দের পারিবারিক নামের বর্ণানুক্রম অনুযায়ী সাজানো হয়েছে।

২৫ নভেম্বর, ২০১৬ তারিখ অনুযায়ী পরিসংখ্যানটি সঠিক।

### ১ - ১০০

### ১০১ - ২০০

পাদটীকা:
* ১ এছাড়াও ক্লেটন ল্যাম্বার্ট মার্কিন যুক্তরাষ্ট্রের পক্ষে ওডিআই ক্রিকেটে অংশ নিয়েছেন। কেবলমাত্র ওয়েস্ট ইন্ডিজের পক্ষে অংশ নেয়া খেলাগুলোর পরিসংখ্যান বর্ণিত হয়েছে।
* ২ এছাড়াও ব্রায়ান লারা ও ক্রিস গেইল আইসিসি বিশ্ব একাদশের পক্ষে ওডিআই ক্রিকেটে অংশ নিয়েছেন। কেবলমাত্র ওয়েস্ট ইন্ডিজের পক্ষে অংশ নেয়া তাদের খেলাগুলোর পরিসংখ্যান বর্ণিত হয়েছে।

## তথ্যসূত্র

## আরও দেখুন
* একদিনের আন্তর্জাতিক
* ওয়েস্ট ইন্ডিজ ক্রিকেট দল
* ওয়েস্ট ইন্ডিয়ান টেস্ট ক্রিকেটারদের তালিকা

বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটারদের তালিকা
বিষয়শ্রেণী:একদিনের আন্তর্জাতিক ক্রিকেটারদের তালিকা
ধারা (গণিত)

thumb|জ্যামিতিক ধারা

গণিতশাস্ত্রে **ধারা ** বলতে সসীম ধারা বা অসীম ধারা সংখ্যক রাশিকে যোগ করার পদ্ধতিকে বোঝায়।

সসীম ধারাতে n-সংখ্যক রাশি থাকে, যেখানে n একটি পূর্ণসংখ্যা; n-কে বলা হয় সসীম ধারার দৈর্ঘ্য। সসীম ধারাগুলির (যেমন সমান্তর ধারা বা গুণোত্তর ধারা) সমষ্টি সূত্রের মাধ্যমে নির্ণয় করা সম্ভব।

অসীম ধারার প্রথম n-সংখ্যক রাশির সমষ্টি যদি S(n) হয়, এবং S(1), S(2), S(3) এই রাশিগুলি নিয়ে তৈরি গাণিতিক অনুক্রম বা প্রগমনটির যদি কোন সীমা S থাকে, তাহলে S-কে অসীম ধারাটির সসীম সমষ্টি বলা হয়। অন্যথায় অসীম ধারাটির কোনও সমষ্টি হয় না।
## বহিঃসংযোগ
* 
* Infinite Series Tutorial
* 
* 

বিষয়শ্রেণী:গাণিতিক ধারা
বিষয়শ্রেণী:ক্যালকুলাস
নহরিন জেলা

**নহরিন জেলা** আফগানিস্তানের বাগলান প্রদেশের কেন্দ্রীয় অংশে অবস্থিত একটি জেলা। পশ্চিমে বাগলান শহর ও পুলি খুমির নামে প্রধান দুটি শহর অবস্থান করছে। জেলাটির কেন্দ্রীয় শহরের নাম হচ্ছে নহরিন। ২০০৪ সালের আদমশুমারী অনুযায়ী, জেলাটির জনসংখ্যা ছিল প্রায় ৫৭,৫০৯ জন, যার মধ্যে তাজিক ৬০%, পশতু ৩৫ এবং ৫% উজবেক বসবাস করত।

## ২০০২ সালের ভূমিকম্প
২০০৫ সালের ২৫ মার্চ তারিখে, একটি বড় ভূমিকম্প নহরিন জেলায় আঘাত হানে, যার ফলে জীবনযাত্রার ব্যাপকভাবে ক্ষতিগ্রস্ত হয় এবং অবকাঠামো ও পানি সম্পদেরও ব্যাপকভাবে ক্ষতিগ্রস্ত হয়। ভূমিকম্পটির মাত্রা ছিল প্রায় ৫ দশমিক ৯ সেন্টিমিটার, ভূমিকম্পের কেন্দ্রস্থল রিখটার স্কেলে প্রায় ৩৩ কিলোমিটার গভীরে অবস্থান করেছিল। এরপর দ্বিতীয় দফায় ২০০২ সালের ১২ এপ্রিল তারিখে ভূমিকম্প আঘাত হানে। জেলাটিতে আগেরে তুলনায় আরও বেশি ক্ষতিগ্রস্ত হয়ে পড়ে বিশেষ করে নহরিন শহরের মধ্যে, এছাড়াও একই সময়ে নতুনভাবে আরো অন্যান্য গ্রাম ব্যাপকভাবে ক্ষতিগ্রস্ত হয়ে পড়ে। যদিও এই অঞ্চলের তিন বছরের ধ্বংসাত্মক খরা এর অভিজ্ঞতা ছিল।

## তথ্যসূত্র

## বহিঃসংযোগ
* AIMS District Map
* District profile by the UNHCR (9 April 2002)

বিষয়শ্রেণী:বাগলান প্রদেশের জেলা
N-তম মূল

গণিতশাস্ত্রে কোন বাস্তব সংখ্যা *a*-এর **N-তম মূল** () বলতে এমন একটি সংখ্য *x*-কে বোঝায়, যাকে *n* সূচকে উন্নীত করলে *a* পাওয়া যায়:
:x^n = a,
অন্যভাবে লেখা যায়
:x= \sqrt[n]{a}

যেখানে *n*-কে মূলের মাত্রা বলা হয়। যে মূলের মাত্রা ২ হয়, তাকে দ্বিতীয় মূল বা *[[বর্গমূল]]* বলে। যে মূলের মাত্রা ৩, তাকে তৃতীয় মূল বা *[[ঘনমূল]]* বলে।
মূল লেখার সময় \sqrt{\;} প্রতীক ব্যবহার করা হয়।

উদাহরণস্বরূপ
* ৩ হচ্ছে ৯-এর বর্গমূল, কারণ ৩২ = ৯ অর্থাৎ 3= \sqrt{9}
* −৩ সংখ্যাটিও ৯-এর বর্গমূল, কারণ (−৩)২ = ৯ অর্থাৎ -3= \sqrt{9}

বিষয়শ্রেণী:প্রাথমিক বীজগণিত
২০১৮ নিদাহাস ট্রফি

**২০১৮ নিদাহাস ট্রফি** হচ্ছে ২০১৮ সালের মার্চ মাসে শ্রীলঙ্কায় অনুষ্ঠিত একটি ক্রিকেট প্রতিযোগিতা। এটি হচ্ছে একটি ত্রিদেশীয় সিরিজ যেখানে বাংলাদেশ, ভারত এবং শ্রীলঙ্কা প্রতিযোগিতা করে। প্রত্যেক দল বিপরীত দলের সাথে ২টি করে ম্যাচ খেলে, যেখান থেকে ২টি দল ফাইনালের জন্য উত্তীর্ণ হয়। শ্রীলঙ্কার স্বাধীনতার ৭০তম বছর উদযাপনের অংশ হিসেবে এই প্রতিযোগিতাটি আয়োজন করা হয়। শ্রীলঙ্কা ক্রিকেট নিশ্চিত করে যে, এই সিরিজের খেলাগুলো  টুয়েন্টি২০ আন্তর্জাতিক হবে। ২০১৭ সালের নভেম্বর মাসে, এই সিরিজের সময়সূচী এবং ভেন্যু ঘোষণা করা হয় ও সকল ম্যাচ কলম্বোর রানাসিংহে প্রেমাদাসা স্টেডিয়ামে অনুষ্ঠিত হয়।

## দলীয় সদস্য

## পয়েন্ট তালিকা

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

### ৫ম টি২০আই

### ৬ষ্ঠ টি২০আই

## ফাইনাল

## তথ্যসূত্র

## বহিঃসংযোগ
* ইএসপিএন ক্রিকইনফোতে নিদাহস ট্রফি

বিষয়শ্রেণী:২০১৮-এ বাংলাদেশী ক্রিকেট
বিষয়শ্রেণী:২০১৮-এ ভারতীয় ক্রিকেট
বিষয়শ্রেণী:২০১৮-এ শ্রীলঙ্কান ক্রিকেট
বিষয়শ্রেণী:২০১৭–১৮ আন্তর্জাতিক ক্রিকেট প্রতিযোগিতা
বিষয়শ্রেণী:বাংলাদেশ ক্রিকেট দলের শ্রীলঙ্কা সফর
বিষয়শ্রেণী:ভারত ক্রিকেট দলের শ্রীলঙ্কা সফর
বিষয়শ্রেণী:টুয়েন্টি২০ আন্তর্জাতিক ক্রিকেট প্রতিযোগিতা
ব্রুনাই জাদুঘর

**ব্রুনাই জাদুঘর** হচ্ছে ব্রুনাইয়ের রাজধানী শহর বন্দর সেরি বেগাওয়ানের নিকটবর্তী কটা বাটুতে অবস্থিত একটি জাতীয় জাদুঘর। এই জাদুঘরটিতে ইসলামী কারুশিল্প, ষোড়শ শতাব্দীর ঐতিহাসিক সময়কালের প্রত্নতত্ত্ব এবং নৃবিদ্যা প্রদর্শন করা হয়। এটি ব্রুনাইয়ের সবচেয়ে বড় জাদুঘর।

জাদুঘরটি ১৯৬৯ সালে একটি একাডেমিক জার্নাল, *[[Brunei Museum Journal|ব্রুনাই মিউজিয়াম জার্নাল]]* সর্বপ্রথম প্রকাশ করেছিল, যা বর্তমান সময়কার একটি বার্ষিক প্রকাশন।

## অবস্থান
জাদুঘরটি কটা বাটুতে, এবং মধ্য বন্দর সেরি বেগাওয়ানের উপকূলীয় সড়কপথ থেকে  পূর্ব দিকে অবস্থিত। একটি উঁচু পাহাড়ের উপর অবস্থিত হওয়ায় এখান থেকে ব্রুনাই নদীর মনোরম পরিবেশ দেখা যায়।

## ইতিহাস
জাদুঘরটি ১৯৬৫ সালে নগর কেন্দ্র বন্দর ব্রুনাইয়ে যাত্রা শুরু করে, যা বর্তমানে বন্দর সেরি বেগাওয়ান নামে পরিচিত।

## আরও দেখুন
* ব্রুনাইয়ের জাদুঘরের তালিকা

## তথ্যসূত্র

## গ্রন্থপঞ্জী
* 
* 

বিষয়শ্রেণী:ব্রুনাইয়ের জাদুঘর
বিষয়শ্রেণী:জাতীয় জাদুঘর
মনোসাইট

**মনোসাইট** হল এক ধরনের লিউকোসাইট বা শ্বেত রক্তকণিকা। মনোসাইট  শ্বেত রক্ত কণিকা গুলির মধ্যে সবচেয়ে বড়  কণিকা  এবং এই রক্ত কণিকা ম্যাক্রোফেজ ও মায়োলোড বংশের ডেনড্রাইটিক কোষে মধ্যে পার্থক্য করতে পারে। মনোসাইট মেরুদন্ডী প্রাণীর সহজাত অনাক্রমতা তন্ত্রের  একটি অংশ হিসাবে অভিযোজিত অনাক্রম্যতা প্রক্রিয়া দ্বারা  প্রভাবিত। মানুষের রক্তে তাদের ফিনোটাইপিক রিসেপটরগুলির উপর ভিত্তি করে মনোসাইটের অন্তত তিনটি উপবিভাগ রয়েছে।

## গঠন
মনোসাইটগুলি অ্যামিবাইট আকৃতির হয় এবং এই কণিকাতে দানাদার সাইটোপ্লাজম রয়েছে।  লোব বিহীন নিউক্লিয়াস সহ, এই কোষগুলি এক ধরনের মনোনিউক্লিয়াস লিউকোসাইট যার  আশ্রয়স্থল হল আজারুরফিল গ্রানুলস। মনোসাইটের  নিউক্লিয়াসের  জ্যামিতিক আকৃতি ইলিপসোইডাল প্রকৃতির। মনোসাইটের নিউক্লিয়াস দেখতে অনেকটা সিম বীজের আকৃতির বা কিডনি আকৃতির, যদিও এর মধ্যে সবচেয়ে গুরুত্বপূর্ণ পার্থক্য হল লোবগুলির মধ্যে কোনো রকমে হাইপ্যারাবলিক বৈশিষ্ট থাকে না।  এই শ্রেণিবিন্যাসের বিপরীতে পলিমর্ফোনিউক্লিয়াস লিওসোসাইটে দেখা যায়।
## ডায়াগনস্টিক ব্যবহার

*মনোসাইট গণনা* একটি সম্পূর্ণ রক্ত গণনা এর অংশ এবং  শ্বেত রক্তের কোষগুলির  নিখুঁত সংখ্যার মধ্যে মনোসাইট কণিকার সংখ্যা অথবা কণিকা গুলির মধ্যে মোনসাইট কণিকাকে  শতাংশ হিসাবে প্রকাশ করা হয়। উভয় উপযোগী হতে পারে কিন্তু এই কণিকা গণনা তখনি বৈধ হয়, যখন ডায়গনিস্টিক সরঞ্জামে মনোসাইট সাব-সেট নির্বাচন নির্ধারিত হয়।

### মনোসাইটসিস

## ডেন্ড্রাইটিক কোষ
*ইন ভিট্রো*, মনোসাইট   গ্রানুলোসাইট ম্যাক্রোফাজ উপনিবেশ-উদ্দীপক ফ্যাক্টর (জিএম-সিএসএফ) এবং ইন্টারলেউইকিন ৪-এর সঙ্গে সাইটোকাইনেজ যোগ করে ডেন্ড্রাইটিক কোষের মধ্যে  পার্থক্য করতে পারে।

## রক্তের উপাদান

## আরও দেখুন
* আগ্রানুলোসাইট
* সম্পূর্ণ রক্ত গণনা
* হেমোটোপিসিস
* লিম্ফোসাইট
* নিউট্রফিল গ্রানুলোসাইট
* ফাগোসাইট

## তথ্যসূত্র

## বহিঃসংযোগ

বিষয়শ্রেণী:রক্তকণিকা
বিষয়শ্রেণী:রক্তবিজ্ঞান
বিষয়শ্রেণী:অনাক্রম্যতন্ত্র
বিষয়শ্রেণী:কোষ জীববিজ্ঞান
বিষয়শ্রেণী:মানব কোষ
ফার ক্রাই ৫

***Far Cry 5*** একটি ফার্স্ট পার্সন শুটার ভিডিও গেম  Ubisoft Montreal দ্বারা নির্মিত এবং গেমটি প্রকাশিত মাইক্রোসফট উইন্ডোজ, প্লেস্টেশন 4 এবং এক্সবক্স ওয়ান এর জন্য। এটি Far Cry সিরিজ এর ৬ষ্ট তম গেম।  এটি মুক্তি পাবে নির্ধারিত তারিখ মার্চ ২৭, ২০১৮।

## গেমপ্লে
আগের মতই  *Far Cry 5* সেট করা হয়েছে একটি উন্মুক্ত বিশ্বের পরিবেশে, যেখানে প্লেয়াররা নিজ ইচ্ছায় ঘুরাঘরি করতে পারবে।  এই নতুন গেমে প্লেয়ার কাস্টমাইজ ব্যবহার করতে পারবেন নিজ ইচ্ছামতো.  বিভিন্ন ধরনের বিস্ফোরক  অস্ত্র  নিয়ে শত্রুদের বিরুদ্ধে যুদ্ধ করা যাবে । Far Cry 5 নতুন ওপেন ওয়ার্ল্ড দেয়া হয়েছে এবং অনেক নতুন গেমপ্লে যোগ করা হয়েছে। গেমটিতে কম্ব্যাট আগের তুলনায় *একেবারেই আলাদা*। 

ক্রিয়েটিভ ডিরেক্টর ড্যান হেই উন্মুক্ত বিশ্বের বর্ণনা দিয়ে বলেন, Far Cry 5 এর  আউটপোস্টগুলি Far Cry 4 এর উপর ভিত্তি করে তৈরি করা হয়েছে ।এই আউটপোস্টগুলি শত্রু বাহিনীর দ্বারা দখলকৃত ম্যাপের একটি ছোট অংশকে প্রতিনিধিত্ব করবে. আউটপোস্টগুলি প্লেয়ারের জন্য একাধিক পন্থার সাথে ডিজাইন করা হয়েছে। গেমটিতে একটি নিয়োগ ব্যবস্থাও অন্তর্ভুক্ত থাকবে, যেখানে প্লেয়ার  কাউন্টিটিতে স্থানীয়দের নিয়োগ করতে পারে এবং তাদের পাশে লড়াই করতে পারে। Far cry 3 এবং Far cry 4 এর টাওয়ার (liberation) Far Cry 5 এ থাকছে না এবার গল্পের মিশন, ইভেন্ট এবং অন্যান্য অক্ষরগুলি আবিষ্কারের করার মাধ্যমে সামনে এগিয়ে যেতে হবে । Far Cry 5 এ বন্যপ্রাণী যুদ্ধে প্লেয়ারকে সহায়তা করবে এবং প্লেয়ারের অর্ডারগুলি অনুসরণ করবে। মানচিত্রের কিছু ছোটখাটো ইভেন্ট আগের গেম এর সাথে মিল রাখা হয়েছে । 

## গেম চত্বর
গেমটি হোপ কাউন্টি, মন্টানা , যেখানে জোসেফ নামক এক প্রচারক প্রসিদ্ধতা বেড়েছে সেখানে সেট করা হয়েছে । জোসেফ  বিশ্বাস করেন যে তিনি হোপ কাউন্টির জনগণকে "অনিবার্য পতন" থেকে রক্ষা করার জন্য নির্বাচিত হয়েছেন এবং তিনি এডেনের গেট নামে একটি মণ্ডলী প্রতিষ্ঠা করেছেন। প্রকৃতপক্ষে, জোসেফ একটি চরম ধর্ম প্রচারক  তার শাসনের অধীনে, এডেনের গেটটি হোপ কাউন্টির বাসিন্দাদের  সহিংসতা মুখোমুখি হতে হচ্ছে ।  যখন কিছু মানুষ সাহস করে বাইরের সহয়তা পাওয়ার চেষ্টা করে তখন তাদের ভয় দেখানে হয় । জোসেফ তার ভাইবোনদের দ্বারা হোপ কাউন্টি নিয়ন্ত্রণ করে রেখেছে । (Main Character) একজন ডেপুটি হিসেবে ভূমিকা পালন করবে এই গেমটিতে । 

## ডেভোলপমেন্ট
গেমটি ডেভোলপ করেছেন Ubisoft Montreal, with Ubisoft Toronto, Ubisoft Kiev, Ubisoft Shanghai, and Ubisoft Reflections offering assistance. Dan Hay হচ্ছেন গেমটির মুল Producer গেমটিতে এবারও  Dunia Engine, ব্যবহার করা হয়েছে ।

### লেখা
Ubisoft গেম এর গল্পটি তৈরি করছেন বিচ্ছন্ন সেটিংস থেকে। তারা বলছে " একটি স্মরণীয় গল্প তৈরি করতে হলে, গেম অক্ষর গুরুত্বপূর্ণ ঘটনা বিভিন্ন মতামত নিতে হয় ।গেমটিতে আমরা  নিশ্চিত করতে চেয়েছি এটি যেন প্লেয়ারদের জন্য আনন্দদায়ক হয়। 

## বহিঃসংযোগ
* 

বিষয়শ্রেণী:ভিডিও গেম
বিষয়শ্রেণী:২০১৮-এর ভিডিও গেম
বিষয়শ্রেণী:প্রথম-ব্যক্তি শুটার
বিষয়শ্রেণী:ইউবিসফট গেম
বিষয়শ্রেণী:উইন্ডোজ গেম
তালা ওয়া বারফাক জেলা

**তালা ওয়া বারফাক** (এছাড়াও: তালেহ বা বারফাক নামেও পরিচিত) আফগানিস্তানের বাগলান প্রদেশের সবচেয়ে দক্ষিণপশ্চিমাঞ্চলে অবস্থিত একটি অন্যতম জেলা। জেলাটির রাজধানী শহর হচ্ছে তালেহ বা বারফাক।

## তথ্যসূত্র

## বহিঃসংযোগ
* Map of Settlements United Nations, AIMS, May 2002

বিষয়শ্রেণী:বাগলান প্রদেশের জেলা
বামিয়ান জেলা

**বামিয়ান** () আফগানিস্তানে বামিয়ান প্রদেশের একটি জেলা। ২০০৩ সালের আদমশুমারী অনুযায়ী, জেলাটির জনসংখ্যা ছিল প্রায় ৭০,০২৮ জন, যার অধিকাংশই হাজারা সম্প্রদায়ের এবং তাজিক সম্প্রদায়ের কিছু সংখ্যালঘু গোষ্ঠী রয়েছে। নিউজিল্যান্ডের শান্তিরক্ষীরা জেলাটিতে কাজ করে থাকে, বিশেষ করে বামিয়ান প্রদেশের এলাকায়।

বামন জেলার অন্যতম গ্রামগুলির মধ্যে একটি হলো *আম্বর সামুচ*।

## তথ্যসূত্র

## বহিঃসংযোগ
* Map of Settlements United Nations, AIMS, May 2002

বিষয়শ্রেণী:বামিয়ান প্রদেশের জেলা
কাহমার্দ জেলা

**কাহমার্দ** () আফগানিস্তান এর বামিয়ান প্রদেশের কেন্দ্রীয় এলাকায় অবস্থিত একটি জেলা। এটি ১,৪৭৫ মিটার উচ্চতায় অবস্থিত এবং জনসংখ্যা প্রায় ৩১,০৪২ জন। বামিয়ান শহরপ্রায ১৪০ কিলোমিটার দূরে অবস্থান করছে জেলাটি, প্রদেশের উত্তরে এবং পাঁচটি উপত্যকায় বিভক্ত (যেমন: হাজর, মাদর, তানগিপুশতা, আশপুশ্ত ও দো'আব-ই-মেখ-ই-জারিন)।

## তথ্যসূত্র

## বহিঃসংযোগ
*District profile  at Bamyan.info
*AIMS District Map
*Map of Settlements IMMAP, 2011

বিষয়শ্রেণী:বামিয়ান প্রদেশের জেলা
বোকারো বিমানবন্দর

**বোকারো বিমানবন্দর** (আইসিএও: ভিইবিকে) ভারতের ঝাড়খণ্ড রাজ্যের বোকারো স্টিল সিটি শহরে অবস্থিত একটি ব্যক্তিগত বিমানবন্দর। এটি জাতীয় মহাসড়ক ২৩-এর পাশে অবস্থিত (এছাড়াও সড়কটি বোকো-চাস রোড নামে পরিচিত)। এই বিমানবন্দরে কোন নির্ধারিত সূচীতে বিমানচলাচল করে না। এয়ার ডেকন ২০১০ সালে বোকারো ও কলকাতার মধ্যে তাদের ফ্লাইট চালু করার চেষ্টা করেছিল। এয়ার ডেকন কর্মকর্তাদের একটি দল বোকারো পরিদর্শন করেছে, বাজারের সম্ভাব্যতা নিয়ে গবেষণা করেছে এবং বিমানবন্দরের মূল্যায়ন করেছে।  তবে বিমানপরিষেবা বাস্তবায়ন করা হয়নি। বিমানবন্দরটি শুধু বোকারো ইস্পাত কারখানা এবং ইস্পাত-কারখানা পরিদর্শনকারী ভিআইপিদের বিমান চলাচলের জন্য  ব্যবহৃত হয়।

## সম্প্রসারণ

আগস্ট ২০১৩ সালে বেসামরিক বিমান চলাচল কর্তৃপক্ষের কাছে ভারতের জাতীয় মহাসড়ক কর্তৃপক্ষ কর্তৃক জমা দেওয়া একটি রিপোর্টে বলা হয়েছে যে বিমানের দৈর্ঘ্য আরও ৭০০ ফুট বৃদ্ধি করে ৬,০০০ ফুট করতে হবে। রানওয়ের এই দৈর্ঘ্য বৃদ্বি করা হলে বিমানবন্দরে বৃহত্ত বিমান অবতরণ করতে পাড়বে।

বোকারো বিমানবন্দর সম্প্রসারণ পরিকল্পনার আওতায়, বিদ্যমান বিমানবন্দর এলাকাটি ২০১০ একর থেকে ৫০০ একর এবং রানওয়ের দৈর্ঘ্য  ৫,২০০ ফুট থেকে ৮,০০০ ফুট পর্যন্ত বাড়ানো হবে। বিমানবন্দর কর্তৃপক্ষের সদস্য সুদেশ শর্মা বলেন, "যদিও বিমানবন্দরে বিদ্যমান সুবিধা সন্তোষজনক, তার পরেও বিমানবন্দর থেকে চলাচলকারী বিমানগুলির বাণিজ্যিক সম্ভাবনা সহ বিভিন্ন দিক বিবেচনায় নেওয়া হবে এবং বিমান সংস্থাগুলির সাথে পরামর্শ করব।"

বোকারো বিমান বন্দরের সংলগ্ন ডুন্ডিবাগ বাজারের ১,৯০০ দোকানদারের সঙ্গে ডিসি রে এর  তত্ত্বাবধানে ৭ ডিসেম্ ২০১৩ সালে কথা বলা হয়েছে, তাদের পুনর্বাসনের জন্য।

## উদয়ন প্রকল্প
একটি নতুন প্রতিবেদনে বলা হয়, শীঘ্রই বোকারো বিমানবন্দরটি থেকে বিমান চলাচল করবে, কারণ বোকারো শহরের প্রধান আঞ্চলিক বিমানবন্দর থেকে সংযুক্ত হবে কলকাতা ও পাটনা  শহর উদয়ন (উরে দেশ কা আম নাগরিক) প্রকল্পের দ্বারা। এই উদ্যোগের আওতায় রাজ্যের বেসামরিক বিমান চলাচল অধিদফতরের পরিচালক ক্যাপ্টেন এস. কে. সিনহা, বিমানবন্দরের নিরীক্ষণের জন্য বোকার বিমানবন্দর পরিদর্শন করেন এবং বিমানবন্দরটির  সম্প্রসারণকে কীভাবে নির্বাহ করা হবে তা নির্ধারণ করেন। বোকারো ডিসি আরএম রে, অতিরিক্ত সংগ্রাহক জুনানু মিনজ এবং বোকারো স্টিলের মহাব্যবস্থাপক রাজীব সিং সিংহের সঙ্গে অতিরিক্ত জমি অধিগ্রহণসহ সম্প্রসারণ পরিকল্পনার বিভিন্ন দিক নিয়ে আলোচনা করেছেন। 

২৪ জানুয়ারি ২০১৮ তারিখে বেসামরিক বিমান চলাচলের কেন্দ্রীয় মন্ত্রক স্পাইসজেটকে  উদায়ন প্রকল্পে  আঞ্চলিক সংযোগ পরিকল্পনার জন্য দ্বিতীয় রাউন্ডের ১৭ টি রুটের প্রস্তাবনা ও ২০ টি নতুন রুট প্রদান করা হয়েছে, যার মধ্যে রয়েছে বোকারো-কলকাতা রুট।

## তথ্যসূত্র

## বহিঃসংযোগ

বিষয়শ্রেণী:ভারতের বিমানবন্দর
বিষয়শ্রেণী:ঝাড়খণ্ডের বিমানবন্দর
পাঞ্জাব জেলা

**পাঞ্জাব জেলা** আফগানিস্তানের বামিয়ান প্রদেশের কেন্দ্রীয় অংশে অবস্থিত একটি জেলা। পাঞ্জাব শহরটি হচ্ছে জেলাটির রাজধানী শহর। পাঞ্জাবের পাঁচটি উপত্যকা রয়েছে (দারাই সিয়া, দারাই নার্গিস, দারাই দারাই মাহরেতুপুস, দারাই ঘুপগুরি এবং দারাই তাকুয়াব-বার্গ), জেলার কেন্দ্রস্থলে ৫টি উপত্যকা দিয়ে পানি সরবরাহ হয়ে থাকে। এখানকার জনসংখ্যা সকল মানুষই হাজারা সম্প্রদায়ের।

## তথ্যসূত্র

## বহিঃসংযোগ
* Map of Settlements IMMAP, September 2011 
* Punjab Portal
* Statoids Punjab - (Punjab: Panjab (German); Pendjab, Penjab (French).)

বিষয়শ্রেণী:বামিয়ান প্রদেশের জেলা
বাংলাদেশ ইসলামী ছাত্রসেনা

**বাংলাদেশ ইসলামী ছাত্রসেনা** বাংলাদেশের একটি ছাত্র রাজনৈতিক দল, এটি বাংলাদেশ ইসলামী ফ্রন্টের ছাত্র সংগঠন। এই সংগঠনটি আহলে সুন্নাত ওয়াল জামায়াতের দৃঢ় বিশ্বাস অর্থাৎ ইসলামের নবী মুহাম্মদ এবং তার অনুসারীদের (সাহাবী) এর পথকে অনুসরণ করে। তারা ইসলামী আইনশাস্ত্রের চারটি মাযহাব হানাফি, মালেকী, শাফিয়ী এবং হাম্বলি ও সুফি তরিকা অর্থাৎ কাদেরিয়া, চিশতিয়া, নকশবন্দীয়া, সোহরাওয়ার্দীয়া এবং মুজাদ্দেদিয়া হিসাবে উপলব্ধি করে। এই সংগঠনটি বিশ্ব সন্ত্রাসবাদ এবং তথাকথিত ইসলামী চরমপন্থার বিরোধী গোষ্ঠী। এটি বাংলাদেশের একাত্তরের স্বাধীনতা যুদ্ধেরও সমর্থক। দলের বর্তমান সভাপতি মুহাম্মদ আজাদ হোসাইন এবং সাধারণ সম্পাদক মুহাম্মদ আলাউদ্দিন।

## প্রতিষ্ঠা
আহ্বায়কসহ মোট এগারোজন সদস্য নিয়ে ১৯৮০ সালের ২১ জানুয়ারি চট্টগ্রামে চট্টগ্রাম কলেজের পশ্চিমে দেবপাহাড়ে আহলা দরবার শরিফের খানকায় এই সংগঠনটি আত্মপ্রকাশ করে। " এই সংগঠনটি প্রতিষ্টা করেন আহলা দরবার শরীফের সাজ্জাদানশীন বাংলাদেশ আহলে সুন্নাত ওয়াল জামায়াতের প্রেসিডেন্ট শাহছুফি ছৈয়দ আবু জাফর মুহাম্মদ সেহাব উদ্দিন খালেদ (রহঃ), আল্লামা জাফর আহমদ সিদ্দিকী ছাহেব (রহঃ), আল্লামা কাযী মুহাম্মদ নূরুল ইসলাম হাশেমী ছাহেব (রহঃ), শেরে মিল্লাত আল্লামা মুফতি ওবায়দুল হক নঈমী ছাহেব (রহঃ) এবং আহ্বায়ক মুহাম্মদ আবদুল মান্নান, সভাপতি মুহাম্মদ আজাদ হোসাইন এবং সাধারণ সম্পাদক মুহাম্মদ আলাউদ্দিন

সংগঠনটির পতাকায় লম্বালম্বিভাবে সাদা ও আড়াআড়িভাব " উপরে কালো ও নিচে সবুজ রঙ থাকে। এর লোগোতে একটি অর্ধ চাঁদের উপরে একটি তারা আছে এবং নিচে কোরআনের একটি আয়াতাংশ-"জা'ল হক ওয়া জা'হাকাল বাতিল" (সত্য এসেছে, মিথ্যা বিলুপ্ত হয়েছে) লেখা আছে।
## প্রতিবাদ
২০১৪ সালের আগস্টে, বাংলাদেশ ইসলামী ছাত্রসেনা প্রধান মুহাম্মদ নুরুল হক চিশতি এক সংবাদ সম্মেলনে ঘোষণা করেছিলেন যে, দলীয় নেতা নুরুল ইসলাম ফারুকীর হত্যাকারীদের গ্রেপ্তার ও বিচারের দাবিতে সারা বাংলাদেশে অর্ধদিবস ধর্মঘট পালিত হবে।

বাংলাদেশ ইসলামী ফ্রন্টের নেতা নুরুল ইসলাম ফারুকীর হত্যাকারীদের দৃষ্টান্তমূলক শাস্তির দাবিতে মঙ্গলবার ঢাকা-সিলেট মহাসড়কের আশুগঞ্জ গোলচত্ত্বর এলাকায় মানববন্ধন করেছিল বাংলাদেশ ইসলামী ছাত্রসেনা।

## আরও দেখুন
* বাংলাদেশ ইসলামী ফ্রন্ট
* মুহাম্মদ আব্দুল মান্নান

## তথ্যসূত্র

বিষয়শ্রেণী:১৯৮০-এ বাংলাদেশে প্রতিষ্ঠিত
বিষয়শ্রেণী:বাংলাদেশের ছাত্র সংগঠন
বিষয়শ্রেণী:বাংলাদেশের ইসলামি সংগঠন
বিষয়শ্রেণী:বেরলভী রাজনৈতিক দল
বিষয়শ্রেণী:১৯৮০-এ প্রতিষ্ঠিত ইসলামি সংগঠন
বিষয়শ্রেণী:সুন্নি সংগঠন
বিষয়শ্রেণী:বাংলাদেশে ইসলাম
বিষয়শ্রেণী:বাংলাদেশের রাজনৈতিক দলের ছাত্র শাখা
হজ্জ পাসপোর্ট

**হজ্জ পাসপোর্ট** হচ্ছে একধরনের বিশেষ পাসপোর্ট যা শুধুমাত্র হজ্জ করার জন্য মক্কায় যেতে ব্যবহার করা হয়। ২০০৯ সাল থেকে সৌদি কর্তৃপক্ষের নির্দেশ মোতাবেক নির্দিস্ট দেশের সাধারণ পাসপোর্টের প্রয়োগ জারি করায় এই পাসপোর্টটি আর ব্যবহার করা হয় না।

## প্রদানকারী দেশ
*আফগানিস্তান
*আলজেরিয়া
*বাহরাইন
*বাংলাদেশ (শুধুমাত্র বাংলাদেশি মুসলিমদের জন্য)
*ব্রুনাই
*চীন (শুধুমাত্র চীনা মুসলিমদের জন্য)
*মিশর
*ইরিত্রিয়া (শুধুমাত্র ইরিত্রিয় মুসলিমদের জন্য)
*ভারত (শুধুমাত্র ভারতীয় মুসলিমদের জন্য)
*ইন্দোনেশিয়া (শুধুমাত্র ইন্দোনেশিয় মুসলিমদের জন্য)
*ইরান
*জর্ডান (ইসরায়েলি মুসলিমদের হজ্জ পাসপোর্টের সাথে একটি ক্ষণস্থায়ী জর্ডানি পাসপোর্টও প্রদান করা হয়)
*কুয়েত
*লেবানন (শুধুমাত্র লেবাননি মুসলিমদের জন্য)
*লিবিয়া
*মালয়েশিয়া (শুধুমাত্র মালয়েশিয় মুসলিমদের জন্য; ২০০৯ সাল থেকে এটার আর প্রচলন নেই, বর্তমানে একটি সাধারণ আন্তর্জাতিকমানের পাসপোর্ট ব্যবহার করা হয়)
*মালদ্বীপ
*মরক্কো
*পাকিস্তান  (অধিকাংশ পাকিস্তানি মুসলিমদের জন্য, তবে আহ্‌মদীয়া মুসলিমরা অন্তর্ভুক্ত নয়; এখন আর প্রচলন নেই, বর্তমানে সাধারণ পাসপোর্ট ব্যবহার করা হয়)
*ফিলিস্তিন কর্তৃপক্ষ (শুধুমাত্র আরব মুসলিমদের জন্য)
*ফিলিপাইন (শুধুমাত্র ফিলিপিনো মুসলিমদের জন্য)
*কাতার
*সেনেগাল
*সোমালিল্যান্ড
*সিরিয়া
*থাইল্যান্ড (শুধুমাত্র থাই মুসলিমদের জন্য; আরও দেখুন সৌদি আরব–থাইল্যান্ড সম্পর্ক)
*তিউনিসিয়া
*সংযুক্ত আরব আমিরাত

## তথ্যসূত্র

*https://web.archive.org/web/20061205043840/http://iad.org/books/HU-visa.html Saudi government site refers to "Hajj visas:" "..we shall start issuing HAJJ VISAS effective Shawal 11, 1417H. corresponding to February 18, 1997. The last day to issue HAJJ VISAS will be Dhu Al Qada 24, 1417H corresponding to April 2, 1997." It does not refer to "Hajj passports." retrieved Dec. 1, 2006.

## আরও দেখুন
*পাসপোর্ট

বিষয়শ্রেণী:পাসপোর্ট
বিষয়শ্রেণী:হজ্জ
বিষয়শ্রেণী:সৌদি আরবের বৈদেশিক সম্পর্ক
বিষয়শ্রেণী:দেশ অনুযায়ী ভিসা নীতি
মেগ ডনেলি

**মেগ ডনেলি** (জন্ম ) হলেন একজন মার্কিন অভিনেত্রী এবং গায়িকা। তিনি ২০১৩ সালে মার্কিন সম্প্রচার ভিত্তিক প্রতিষ্ঠান নেটফ্লিক্স-এর সরাসরি অ্যানিমেটেড ধারাবাহিক *[[টিম টুন]]*-এ *এ্যাশ" ভূমিকায়, এবং মার্কিন টেলিভিশন চ্যানেল [[এবিসিত]]'তে প্রচারিত হাস্যরস ধারাবাহিক *আমেরিকান হাউজওয়াইফ*-এ ২০১৬ সাল থেকে "টেইলর ওট্টো" ভূমিকায় অভিনয় করার জন্য বিশেষ ভাবে পরিচিত।

==প্রাথমিক জীবন==
ডনেলি মাত্র ছয় বছর বয়সে, মার্কিন যুক্তরাষ্ট্রের [[নিউ জার্সি]] রাজ্যের [[ফার হিলস]] শহরতলীতে অবস্থিত "এনিস প্লেহাউজ স্কুল অব পারফমিং আর্টস"-থেকে তার কন্ঠ, নাচের এবং অভিনয়ের গ্রহণ করেন। তিনি কিডস অব আর্টস, নিউ ইয়র্ক শহরভিত্তিক কনসার্ট দল [[ব্রডওয়ে কিডস]] এবং নিউ ইয়র্ক শহরের "টাইম ট্যু শাইন প্রডাকশনস" এর হয়ে কয়েকবার সহকারী কণ্ঠশিল্পী হয়ে হাজির হয়েছেন।

ডনেলি মার্কিন টেলিভিশন চ্যানেল [[American Broadcasting Company|এবিসি]]'তে প্রচারিত হাস্যরস দৃশ্যকাব্যের ধারাবাহিক *আমেরিকান হাউজওয়াইফ*-এ *টেইলর ওট্টো" নামক মূল ভূমিকায় ২০১৬ সাল থেকে অভিনয় করছেন। তিনি জনপ্রিয় শিশুতোষ মার্কিন টেলিভিশন  চ্যানেল ডিজনি চ্যানেল-এর নিজস্ব গীতিনাট্যমূলক দৃশ্যকাব্যের চলচ্চিত্র  *[[Zombies (2018 film)|জম্বিস]]*-এ এডিসন ভূমিকায় অভিনয় করেছেন, যেটি ২০১৮ সালের ১৬ই ফেব্রুয়ারিতে মুক্তি পেয়েছে। 

## চলচ্চিত্র সমূহ

## তথ্যসূত্র

## বহিঃসংযোগ

* 
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন গায়িকা
বিষয়শ্রেণী:মার্কিন নারী মডেল
বিষয়শ্রেণী:মার্কিন নারী নৃত্যশিল্পী
বিষয়শ্রেণী:২১শ শতাব্দীর মার্কিন সঙ্গীতজ্ঞ
বিষয়শ্রেণী:২১শ শতাব্দীর মার্কিন নারী সঙ্গীতজ্ঞ
বিষয়শ্রেণী:নিউ জার্সির অভিনেত্রী
এম এ আউয়াল (লক্ষ্মীপুরের রাজনীতিবিদ)

**এম. এ. আউয়াল** (**জন্ম:** ১৬ মার্চ ১৯৬৮) হলেন বাংলাদেশের একজন আবাসন ব্যবসায়ী, বিশিষ্ট সমাজ সেবক ও রাজনীতিবিদ যিনি লক্ষ্মীপুর-১ আসনের সংসদ সদস্য ছিলেন। তিনি ইসলামী গণতান্ত্রিক পার্টি ও প্রগতিশীল ইসলামী জোট এর চেয়ারম্যান। 

## প্রাথমিক জীবন
এম. এ. আউয়াল ১৯৬৮ সালের ১৬ মার্চ তৎকালীন পূর্ব পাকিস্তানের নোয়াখালির লক্ষ্মীপুরে জন্মগ্রহণ করেন। তার পিতার নাম আব্দুর রশীদ এবং মাতা মনোয়ারা বেগম।

## কর্মজীবন
এম এ আউয়াল হাভেলি প্রপার্টি ডেভেলপমেন্ট লিমিটেডের ব্যবস্থাপনা পরিচালক।

### রাজনৈতিক জীবন
এম. এ. আউয়াল ইসলামী গণতান্ত্রিক পার্টির চেয়ারম্যান এবং তরিকত ফেডারেশনের সাবেক মহাসচিব। তিনি তরীকত ফেডারেশনের মহাসচিব থাকাকালে ৫ জানুয়ারি ২০১৪ সালে অনুষ্ঠিত দশম জাতীয় সংসদ নির্বাচনে ১৪-দলীয় জোটের প্রার্থী হিসেবে নৌকা প্রতীকে সংসদ সদস্য হিসাবে নির্বাচিত হন।

২০১৮ সালে তরীকত ফেডারেশনের মহাসচিব পদ থেকে তাকে অব্যাহতি দেয়া হলে তিনি ইসলামী গণতান্ত্রিক পার্টি নামে নতুন রাজনৈতিক দল গঠন করেন চেয়ারম্যান হিসেবে দায়িত্ব পালন করছেন।

## সমালোচনা
জমি নিয়ে বিরোধের জেরে সাহিনুদ্দীন নামে পল্লবীর এক ব্যবসায়ীকে কুপিয়ে হত্যার অভিযোগে তাকে ২০ মে ২০২১ সালে রেপিড অ্যাকশন ব্যাটালিয়ন নরসিংদীর ভৈরবের একটি মাজার থেকে গ্রেপ্তার করে।

## তথ্যসূত্র

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লক্ষ্মীপুর জেলার রাজনীতিবিদ
বিষয়শ্রেণী:বাংলাদেশ তরিকত ফেডারেশনের সাবেক রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ তরিকত ফেডারেশনের রাজনীতিবিদ
বিষয়শ্রেণী:লক্ষ্মীপুর জেলার ব্যক্তি
মোহাম্মদ নোমান

**মোহাম্মদ নোমান** (জন্ম: ২১ মার্চ ১৯৬০) হলেন বাংলাদেশের একজন রাজনীতিবিদ ও লক্ষ্মীপুর-২ আসনের সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।

## প্রাথমিক জীবন
মোহাম্মদ নোমান ১৯৬০ সালের ২১ মার্চ তৎকালীন পূর্ব পাকিস্তানের  নোয়াখালির লক্ষ্মীপুরে জন্মগ্রহণ করেন। তার পিতার নাম মোখলেছুর রহমান এবং মাতা রাফিকা বেগম।

## রাজনৈতিক জীবন
জাতিয় পাটি

## আরও দেখুন
* ১০ম জাতীয় সংসদ নির্বাচন - ২০১৪;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ
* মাননীয় সংসদ সদস্য মোহাম্মদ নোমান  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:লক্ষ্মীপুর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:লক্ষ্মীপুর জেলার ব্যক্তি
আরব মুসলিম

[থাম্ব|আরব মুসলিমরা প্রধানত [ethnic groups in the Middle East|মধ্য প্রাচ্যের জাতিগোষ্ঠীদের মধ্যে সংখ্যাধিক্য।]]
**আরব মুসলিম** হচ্ছেন ইসলাম ধর্মের অনুসারী ব্যক্তিবর্গ যাদেরকে ভাষাভাষী, সাংস্কৃতিক, এবং জীনগতভাবে আরব জাতি হিসেবে সংজ্ঞায়িতকরা হয়। আরব মুসলিমরা প্রধানত অন্যদের তুলনায় মধ্য প্রাচ্যের সংখ্যাধিক্য জাতিগোষ্ঠী।

আরব মুসলিমরা অনারবীয় মুসলিমদের *[[মাওয়ালি]]* () নামে ডাকে। এতিহাসবিদ হাগ সেটন-ওয়াটসন বিতর্ক করেন যে সমগ্র মুসলিমদের তুলনায় আরব মুসলিমদের মধ্যে একতাবদ্ধ ঐতিহাসিকভাবে সুদৃঢ় হয়েছে, কেননা অনেকের ধারণা শুধুমাত্র আরব মুসলিমরাই প্রকৃত মুসলিম।

## আরও দেখুন
* আরব খ্রিস্টান
* আরব ইহুদী
* ইসমাইলি

## তথ্যসূত্র

## গ্রন্থপঞ্জি
*
সায়ঘান জেলা

**সাইঘান জেলা** (এছাড়াও **সায়ঘান**) () আফগানিস্তানের বামিয়ান প্রদেশের অবস্থিত একটি জেলা। ২০০৩ সালের আদমশুমারী হিসাব অনুযায়ী, জেলাটির জনসংখ্যা ছিল প্রায় ২৩,২১৫ জন। ২০০৫ সালে জেলাটি কাহমার্দ জেলা এর অংশ হিসেবে গঠন করা হয়েছিল, যদিও ২০০৪ সাল পর্যন্ত বাগলান প্রদেশ এর অংশ ছিল। জেলাটি সাইঘান শহরের সবচেয়ে বৃহত্তম শহর এবং প্রশাসনিক কেন্দ্র হিসেবে পরিচিত। জেলাটি ১,৭৪১ কিলোমিটার এলাকা নিয়ে গঠন করা হয় এবং ২৬০ টির মত গ্রাম রয়েছে। আশেপাশের জেলার মধ্যে রয়ছে দক্ষিণে বামিয়ান জেলা রয়েছে, পশ্চিমে ইয়াকাউলং জেলা, উত্তরের কাহামার্দ জেলা এবং পূর্বদিকে শিবার জেলা।

## অর্থনীতি
**দা ইমান কোল** এর প্রাকৃতিক সম্পদসমূহ সায়গন জেলাের মধ্যে অবস্থিত, কিন্তু ২০০৮ সালে পর্যন্ত এটি সম্পূর্ণরূপে বাণিজ্যিকভাবে শোষিত হবে ধারণা করা হয়েছিল।

জেলাটির অর্থনৈতিক উৎস বলতে কৃষিই প্রধাণ: উপত্যকার মধ্যে খামারচাষ, যেখানে বেশিরভাগই গম, আলু এবং বার্লি চাষ করা হয়; এছাড়া ভেড়া, গাধা এবং ছাগল এর খামার করা হয়।

## তথ্যসূত্র

## বহিঃসংযোগ
* Map of Settlements United Nations, AIMS, May 2002

বিষয়শ্রেণী:বামিয়ান প্রদেশের জেলা
ইয়ান লেগাট

**ইয়ান ব্রুস লেগাট** (; জন্ম: ৭ জুন, ১৯৩০) ইনভারকার্গিল এলাকায় জন্মগ্রহণকারী নিউজিল্যান্ডীয় সাবেক আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৪ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশ নিয়েছেন।

ঘরোয়া প্রথম-শ্রেণীর ক্রিকেটে সেন্ট্রাল ডিস্ট্রিক্টসের প্রতিনিধিত্ব করেছেন। দলে তিনি মূলতঃ ডানহাতি মিডিয়াম পেস বোলার হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন **ইয়ান লেগাট**।

## প্রারম্ভিক জীবন
১৯৪৪ থেকে ১৯৪৮ সময়কালে নেলসন কলেজে অধ্যয়ন করেন। সেখানেই নিজের ক্রীড়াশৈলী তুলে ধরেন। ফলশ্রুতিতে বিদ্যালয়ের প্রথম একাদশে ক্রিকেট ও রাগবি পঞ্চদশ দলে খেলেন। তার কাকাতো ভাই গর্ডন লেগাট নিউজিল্যান্ডের পক্ষে টেস্ট ক্রিকেটে অংশ নিয়েছেন।

## প্রথম-শ্রেণীর ক্রিকেট
১৯৫০-৫১ মৌসুম থেকে ১৯৬১-৬২ মৌসুম পর্যন্ত সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে প্রতিনিধিত্ব করেন। ১৯৫২-৫৩ মৌসুমে ডুনেডিনে ওতাগোর বিপক্ষে নবম উইকেট জুটিতে হ্যারি কেভকে সাথে নিয়ে ২৩৯ রান তুলেন। তন্মধ্যে, দশ নম্বের ব্যাটিংয়ে নেমে লেগাট অপরাজিত ছিলেন ১৪২ রানে। এটিই প্রথম-শ্রেণীর ক্রিকেটে তার প্রথম অর্ধ-শতক ছিল। পরবর্তী অর্ধ-শতকটি করেছিলেন ১৯৫৮-৫৯ মৌসুমে। এ ইনিংসের কল্যাণে ১৯৫২-৫৩ মৌসুমে ৫৩.০০ গড়ে ২১২ রান তুলেছিলেন। এছাড়াও, ৪০.১৪ গড়ে ৭ উইকেট পেয়েছিলেন।

১৯৫৯-৬০ মৌসুমে ক্যান্টারবারির বিপক্ষে ১১৫ রানের মনোজ্ঞ শতরানের ইনিংস খেলেন। একই দলের বিপক্ষে ১৯৬১-৬২ মৌসুমে নিজস্ব সেরা বোলিং পরিসংখ্যান ৫/৬০ গড়েন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণের সৌভাগ্য হয় তার। ঘরোয়া ক্রিকেটে সফলতার কারণে ১৯৫৩-৫৪ মৌসুমে নিউজিল্যান্ড দলের সাথে দক্ষিণ আফ্রিকা সফরে যান। ১ জানুয়ারি, ১৯৫৪ তারিখে স্বাগতিক দক্ষিণ আফ্রিকার বিপক্ষে সিরিজের তৃতীয় টেস্টে অভিষেক ঘটে ইয়ান লেগাটের। দূর্ভাগ্যবশতঃ একমাত্র ইনিংসটিতে শূন্য রানে বিদায় নেন। এছাড়াও, তিন ওভার বোলিং করে কোন উইকেটও লাভ করতে পারেননি ইয়ান লেগাট। তবে দুইটি ক্যাচ তালুবন্দী করেছিলেন। সমগ্র সফরে আটটি প্রথম-শ্রেণীর খেলায় অংশ নিয়ে ১২.৫৪ গড়ে ১৩৮ রান করেন তিনি। এছাড়াও, ৩৩.৬০ গড়ে ৫ উইকেট পেয়েছিলেন।

১৯৫৮-৫৯ মৌসুমে টেস্টের পূর্ব-প্রস্তুতিমূলক খেলায় সাউথ আইল্যান্ডের সদস্যরূপে খেলেন। নর্থ আইল্যান্ডের বিপক্ষে ৪/২১ ও ৩/২৭ লাভ করেন। তবে, ইংল্যান্ডের বিপক্ষে টেস্ট সিরিজ খেলার জন্য তাকে মনোনীত করা হয়নি।

## হক কাপ
১৯৪৭ থেকে ১৯৬৯ সময়কালে নেলসন দলের পক্ষে হক কাপে অংশগ্রহণ করেছিলেন। এ প্রতিযোগিতায় সর্বাধিক ২,৩৩৬ রান তুলে শীর্ষস্থানে আরোহণ করছেন। এছাড়াও, ১৬৬ উইকেট নিয়ে তৃতীয় অবস্থানে রয়েছেন।

২০১১ সালে হক কাপের শতবার্ষিকী উদযাপিত হয়। এতে তাকে ১১জন খেলোয়াড়ের অন্যতম হিসেবে নির্বাচিত করা হয়েছিল।

## তথ্যসূত্র

## আরও দেখুন
* বিল বেল
* ম্যাক অ্যান্ডারসন
* নর্দার্ন ডিস্ট্রিক্টস ক্রিকেট দল
* নিউজিল্যান্ডীয় টেস্ট ক্রিকেটারদের তালিকা
* ক্রিকেট ও রাগবি ইউনিয়ন খেলোয়াড়দের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৩০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নেলসনের ক্রিকেটার
বিষয়শ্রেণী:সেন্ট্রাল ডিস্ট্রিক্টসের ক্রিকেটার
বিষয়শ্রেণী:সাউথ আইল্যান্ডের ক্রিকেটার